ты̀ у́бѡ человѣ́къ сы́й єстество́мъ, я́кѡ а́гг҃лъ на землѝ яви́лся єсѝ си́лою дх҃а ст҃а́гѡ, и чистото́ю разу́мнагѡ се́рдца, въ моли́твахъ бдѣ́ніемъ, при́снѡ ви́дя лицѐ во свѣ́тѣ живу́щагѡ бг҃а, и того̀ возлюби́въ ѡбрѣ́лъ єсѝ жела́емое, въ нбс̑ныхъ жили́щахъ со безпло́тными си́лами: моли́ся за лю́ди правовѣ́рующыя, и за святи́тели любо́вію сла́вящыя твою̀ па́мять